《送沙斗初渡江》
清代·吴泰来

经年离别楚天遥，重向河梁折柳条。八月凉风吹早雁，一江秋雨送寒潮。

西津云树帆初落，南部烟花恨未消。想到芜城怀古地，愁人无那广陵箫。

作者简介：（?—1788）江苏长洲人，字企晋，号竹屿。乾隆二十五年进士，召试赐内阁中书。乞病归，筑遂初园于木渎。藏书多宋元善本。后应毕沅聘，主关中及大梁书院。有《净名轩集》、《砚山堂集》。